3. Danmarks Vedplanter og Halv-Vedplanter 



107 



Slaaentorn (Prunus spinosa L.). Norsk: Slaapetorn; Svensk: Slån. 



Slaaentorn er meget almindelig i Skovbryn, Krat og levende Hegn, 

 hvor Fugle vist almindelig udsaar dens Frø. Den findes især paa tør 

 og solrig Bund, hvor den trives godt og selv danner smaa, tætte Krat. 

 I Norge findes den i det sydlige Lavland op til kun omtr. 60° NBr. 

 I Sverige i Syd- og Mellem-Sverige. 



Den er en Busk paa 1 — 2 m Højde med udspærrede, sammen- 

 filtrede, tornede Grene. Hovedskuddet hæmmes »før eller senere« i 

 sin Udvikling, og Side- og Langskud udvikles, hvorved Buskform 

 fremkommer. Sylvén, Blomquist og Lindman regner den til 



Fig. 70. Blomstrende Slaaen ved Boserup Skov. 12. Maj 1911. (E. W.) 



Busktræer, men bemærker, at de nederste Grene kan blive under- 

 jordiske, og at en meget stærk Rodskuddannelse er Aarsagen til det 

 »gruppvisa och snårbildande växtsättet«. Den kan dog ogsaa blive 

 et lille, enstammet Træ i skyggefulde Skove, idet Skyggen dræber 

 de nederste Grene. Det højeste, som Lindman fandt, var 4 m højt 

 med o cm i Tværmaal. I Kristiania fældedes 1880 et, der var 80 Aar 

 gammelt og 4 m højt med 17 cm Tværmaal. »En Varietet coaetanea 

 med højere Stamme er sjældnere« (Rostr. Vejledning 1912: 239). 



Paa Strandvolde og stenede Havstokke kan den blive ganske n ed- 

 liggende (prostrat), dog vist uden at være rodslaaende. Formodentlig 

 er det Varmeforholdene paa den stenede Bund, der foraarsager denne 

 Vækstform 1 . 



Den har 2 Former (efter Blytt-Dahl 416): minor Schub, med mindre 



1 Warming 1906, S. 38, Fig. 17; S. 60, Fig. 30. 



